星玄|天秤男古天樂激戰洪金寶 被對方怒插喉嚨竟是夢想?
2024年04月30日 00:00
東網電視
更多新聞短片
今日係4月30日農曆三月廿二,幸運星係天秤座,各方面運勢都上升,生活愜意,心情極好。天秤男古天樂多次喺訪問中提到,自己向來都係工作狂人,《九龍城寨之圍城》、《誰變走了大佛》、《守闕者》等多套電影先後進行拍攝,依家已經開始進行宣傳同準備上映,早前佢有份投資兼拍攝嘅電影《尋秦記》,等待多年終於有傳會喺今年內上映,古天樂你各方面運勢都上升,相信你有份拍攝嘅電影,票房都會有好成績。
聽日(1/5)上映嘅電影《九龍城寨之圍城》,日前進行多場優先場,邀請到各界率先觀賞,唔少行內人睇完之後,都紛紛大讚節奏夠快夠爽,而且動作打鬥激戰連場,除咗「城寨四子」林峯、劉俊謙、胡子彤、張文傑打到飛起之外,就連古天樂同合作多次嘅前輩洪金寶,今次亦喺戲中認真對打,其中一幕係洪金寶舞動長棍怒插古仔喉嚨,令人看得熱血沸騰。古仔曾笑言被前輩洪金寶打是夢想之一,而洪金寶亦大讚古仔功架十足,好打得。
至於肖兔嘅朋友桃花旺,獲得另一半無限量支持,幸福感油然而生。肖兔嘅湯怡2021年嫁畀麥秋成之後生咗個女,一家三口生活幸福美滿。早前佢成立個人自家烘焙品牌,唔只投資超過10萬,開設網店同實體店,仲親力親為到餅房整餅,作為老公嘅麥秋成就無限量支持佢,湯怡嘅幸福感,真係隔住個Mon都Feel到呀。